Kodeks

Kodeks se odnosi na nas sudionike u bilo kojem projektu, kampanji i grupi pod imenom Udruge te se odnosi na naše ponašanje na bilo kojoj mailing listi, forumu, web-stranici, IRC kanalu, wikiju, u javnosti ili u privatnom dopisivanju.

Zajednički rad
Uz skup vrijednosti sadržan u filozofiji slobodnog softvera, potičemo suradnju. Želimo ostvariti suradnju kad god je to moguće. Sve što radimo treba biti što transparentnije i objavljeno tako da se svatko može uključiti i dati svoj doprinos.

Zagovaranje slobode
Jedan od razloga postojanja pokreta za slobodan softver je prenošenje poruke široj javnosti. Agresivan pristup prema drugima koji ne djele naša stajališta sigurno neće donijeti ništa dobrog. Stoga nemojte biti agresivni prema drugima. Ako ne potičemo i poštujemo sugovornika, ne možemo očekivati njegovu potporu. U diskusiji oblikujte pitanja i argumente na pozitivan i konstruktivan način tako da uključe sugovornika i potaknu ga na razmišljanje, a ne da se osjeća napadnutim. Poštivati sugovornika ne znači odreći se ideala; uvijek trebamo govoriti u terminima tih ideala. To podrazumijeva korištenje terminologije koja se odnosi na slobodu; to uključuje nazivanje operacijskog sustava GNU/Linux, nazivnje softvera o kojem pričamo slobodnim softverom umjesto softverom otvorenog kôda i poticanje sugovornika na korištenje distribucija koje su u potpunosti posvećene slobodi.